open-index/open-wikipedia-markdown huggingface dataset:
Ildefransa

**Ildefransa** (, burtiski — ‘Francijas sala’) ir vēsturisks Francijas reģions, kurš atrodas Francijas vidū visapkārt Parīzei un tās priekšpilsētām. Tas nav liels un aizņem tikai  lielu platību. Ildefransā dzīvo 11,5 miljoni iedzīvotāju, kas ir apmēram 1/5 no visas valsts iedzīvotāju skaita. 

## Ārējās saites
Takk...

***Takk...*** (īslandiešu valodā "Paldies...") ir īslandiešu grupas Sigur Rós ceturtais studijas albums, kas pirmoreiz tika izdots 2005. gada 12 septembrī. Albums sastāv no 11 dziesmām īslandiešu valodā.

## Dziesmu saraksts
# *"Takk... (Paldies...)* — 1:57
# *Glósóli (Spīdošā saule)* - 6:15
# *Hoppípolla (Lēkājot pa peļķēm)* - 4:28
# *Með blóðnasir (Man tek asinis pa degunu)* - 2:17
# *Sé lest (Es redzu vilcienu)* - 8:40
# *Sæglópur (Zuduši jūrā)* - 7:38
# *Mílanó (Milāna)* - 10:25
# *Gong (Gongs)* - 5:33
# *Andvari (Zefīrs)* - 6:40
# *Svo hljótt (Tik klusu)* - 7:24
# *Heysátan (Siena guba)* - 4:09
Ugāles pilskalns

**Ugāles pilskalns** atrodas Ventspils novada Ugāles pagastā puskilometru uz ziemeļiem no dzelzceļa un Ugāles ciema.

Tagadējā Ugāles pagasta teritorija 12. gadsimta beigās atradusies kuršu Vanemas un Ventavas zemes robežjoslā. 1253. gadā Kurzemes sadalīšanas līgumā minēta Ugāle (lībiešu *ugal* - vieta, kur šalc).

Pilskalna apkārtne mežaina. Pilskalns ierīkots uz zemesraga, kas radies starp divu strautiņu izgrauztām gravām. Zemesraga 20 metru platais gals no pārējās apkārtnes atdalīts ar trim grāvjiem un trim vaļņiem. Tādējādi izveidots ap 50 metru garš, četrstūrains plakums. 40 metrus tālāk zemesragu šķērso aptuveni metru dziļš grāvis un neliels valnis. Iespējams, šī no abām pusēm atdalītā teritorija varēja būt senās priekšpils vieta. Pilskalna ziemeļrietumu galu norobežo neliels zemes valnis. Ugāles pilskalns bijis samērā neliels nocietinājums.

1851. gadā Ugāles muižas īpašniece baronese fon Bēra pilskalnā likusi ierīkot ģimenes kapsētu. Kapsētas ierīkošanā sabojāti pilskalna vaļņi, kas gan vēlāk neprasmīgi atjaunoti.

## Galerija

Attēls:Ugales pilskalns1.JPG|Informācijas stends
Attēls:Ugales pilskalns2.JPG|Ieejas vieta pāri grāvjiem
Attēls:Ugales pilskalns3.JPG|Tiltiņš pār grāvi
Attēls:Ugales pilskalns4.JPG|Baronu fon Bēru kapi plakumā
Attēls:Ugales pilskalns5.JPG|Ieejas vārti pilskalna plakumā
Attēls:Ugales pilskalns4.jpg|alt=|Ugāles pilskalna 3D modelis


## Atsauces

## Ārējās saites

* enciklopedija.lv
* Ugāles pilskalns
Kaspars Saulietis

**Kaspars Saulietis** (dzimis  Rīgā) ir latviešu hokejists, spēlē labās malas uzbrucēja pozīcijā, agrākais Latvijas hokeja izlases dalībnieks. Pašlaik (2024) spēlē Igaunijas čempionāta vienībā HK Valk 494 Tartu.

## Karjera
2005.—2006. gada sezonā K. Saulietis spēlēja Latvijas hokeja līgas klubā HK Rīga 2000, kļūstot par Latvijas čempionu. Nākamo sezonu viņš aizvadīja Ziemeļamerikā, 2007.—2008. gada sezonā atkal spēlēja HK Rīga 2000.

2008.—2009. gada sezonu K. Saulietis iesāka Baltkrievijas Ekstralīgas klubā Žlobinas "Metallurg" un, tikai pēc tur aizvadītām 20 spēlēm, pievienojās Minskas "Dinamo" vienībai. "Dinamo" sastāvā aizvadīja arī 2009.—2010. gada sezonas sākumu. Atlikušo sezonas daļu aizvadīja Baltkrievijas līgas klubā Saļihorskas "Šahtjor" un Čehijas Ekstralīgas klubā HC Litvínov. 2010.—2011. gada sezonu viņš aizvadīja SM līgas klubā HPK.

2014. gada vasarā Saulietis pievienojās Rīgas "Dinamo" sastāvam.

Latvijas izlases rindās spēlējis četros Pasaules čempionātos. Kopumā izlases rindās aizvadījis 76 spēles, tajās atzīmējoties ar 21 (13+8) rezultativitātes punktiem. Junioru vecumā divos Pasaules čempionātos U18 jauniešiem, kā arī trijos Pasaules čempionātos junioriem. Saulietis tika iekļauts izlases sastāvā pirms pārbaudes spēlēm Minskā, 2018. gada novembrī, taču uzbrucējs atteicās no uzaicinājuma, norādot, ka viņa laiks izlasē ir pagājis.

## Atsauces

## Ārējās saites
Andrejs Mezins

**Andrejs Mezins** (; dzimis 1974. gada 8. jūlijā Čeļabinskā) ir bijušais Baltkrievijas hokejists, vārtsargs, Baltkrievijas hokeja izlases dalībnieks. Karjeras laikā spēlējis dažādos Ziemeļamerikas, Vācijas hokeja līgas un Krievijas hokeja klubos, vairāk nekā vienu sezonu aizvadot Flintas "Generals", Berlīnes "Capitals", Ufas "Salavat Julajev", Magņitogorskas "Metallurg" un Minskas "Dinamo" sastāvos. Baltkrievijas izlases rindās spēlējis trīs olimpisko spēļu turnīros, kā arī 13 Pasaules čempionātos augstākajā divīzijā.

## Spēlētāja karjera
Savu profesionālā spēlētāja karjeru Mezins uzsāka Ziemeļamerikā, spēlējot dažādās profesionālajās un junioru līgās. 1996.—97. gada sezonā viņš aizvadīja vairākas spēles NHL kluba Floridas "Panthers" AHL fārmklubā Ročesteras "Americans", bet pēc 1997.—98. gada sezonas atgriezās Eiropā, pievienojoties DEL līgas klubam Nirnbergas "Ice Tigers".

No 1999. līdz 2001. gadam viņš spēlēja Berlīnes "Capitals" rindās, bet 2002.—03. sezonā aizvadīja vienu spēli Krievijas Superlīgas klubā Kazaņas "Ak Bars". 2003.—04. sezonā Mezins spēlēja Čehijas Ekstralīgā, bet tad atgriezās Krievijā, pievienojoties Sanktpēterburgas "SKA" rindām. 2005.—06. un 2006.—07. gada sezonās viņš spēlēja Ufas "Salavat Julajev", bet 2007.—08. un 2008.—09. sezonā - Magņitogorskas "Metallurg" rindās.

2009. gada vasarā hokejists pievienojās Minskas "Dinamo" rindām, spēlējot arī 2010. gada KHL Zvaigžņu spēlē. Minskā hokejists spēlēja līdz pat 2011.—12. gada sezonas izskaņai. 2012.—13. gada sezonā, spēlējot Čeļabinskas "Traktor" rindās, Mezins kopā ar komandu sasniedza Gagarina kausa finālu, tajā gan piekāpjoties Maskavas "OHK Dinamo".

2013.—14. gada sezonu Mezins aizvadīja Omskas "Avangard" sastāvā. 2015. gada februārī paziņoja par karjeras beigšanu.

Baltkrievijas izlases rindās spēlējis 13 Pasaules čempionātos, kā arī 1998., 2002. un 2010. gada olimpiskajās spēlēs.

## Ārējās saites
Romāno Prodi

thumb|Romāno Prodi (2007)

**Romāno Prodi** (, dzimis  Itālijā) ir itāļu politiķis un valstsvīrs, bijušais Itālijas premjerministrs (1996—1998, 2006—2008), bijušais Eiropas Komisijas prezidents.

2007. gadā saņēmis Triju Zvaigžņu ordeni.

## Atsauces

## Ārējās saites
Album of the Year

***Album of the Year*** ir grupas Faith No More sestais studijas albums. Tas tikai izdots  un ir vienīgais albums, kurā piedalījās grupas ģitārists Džons Hadsons.  *Album of the Year* koncertturnejas laikā grupas dalībnieki bieži uzstājās uzvalkos.

Albuma vāciņi nesatur drukātus dziesmu vārdus, tomēr Maiks Patons un Billijs Gūlds tos ievietoja grupas oficiālajā mājas lapā.

## Dziesmas
"Naked in Front of the Computer" () ir ceturtā albuma dziesma. Tā tika uzskaitīta arī reklāmmateriālos kā "Naked in Front of This Computer"; nav zināms vai šis nosaukums ir veidošanas nosaukums vai kļūda. Tā ir viena no retajām dziesmām Faith No More katalogā, ko sarakstījis vienīgi Maiks Patons. Papa Roach ir izpildījis dziesmas kaverversiju 2002. gada singlam "She Loves Me Not". Kad tika prasīts par dziesmas nozīmi, Billijs Gūlds atteica: 

## Dziesmu saraksts

## Singli

# "Ashes to Ashes" ()
# "Last Cup of Sorrow" ()
# "Stripsearch" ()
# "She Loves Me Not" (atcelts)

## Piezīmes un atsauces

## Ārējās saites

* Discogs.com informācija
Telaviva

**Telaviva** ( *Tēl ʾĀvīv* — "pavasara kalns";  *Tall ʾAbīb*) jeb **Telaviva-Jafa** ir lielpilsēta Izraēlā, Vidusjūras krastā. Tā ir otra lielākā pilsēta valstī pēc Jeruzalemes, bet kopā ar piepilsētām iedzīvotāju skaits Telavivas aglomerācijā 2012. gadā pārsniedza 3 840 100 cilvēku. Telavivā atrodas daudzu valstu, tostarp Latvijas, vēstniecības, jo ANO un vairums valstu neatzīst Jeruzalemi par Izraēlas galvaspilsētu.

Telavivā darbojas "Maccabi" sporta klubs, kura sastāvā ir arī Telavivas "Maccabi" basketbola komanda.

## Vēsture
Dibināta 1909. gadā blakus senajai, pārsvarā arābu apdzīvotajai, ostas pilsētai Jafai. Pateicoties ebreju imigrācijai, Telaviva apsteidza Jafu izaugsmes ziņā, un 1950. gadā Telavivu un Jafu apvienoja kopīgā Telavivas-Jafas pašvaldībā.

## Sadraudzības pilsētas

## Atsauces

## Ārējās saites
Hail to the Thief

**"''Hail to the Thief''"** ir angļu alternatīvā roka grupas *[[Radiohead]]* sestais albums. Tas tika izdots . 

## Dziesmu saraksts
Visas dziesmas sarakstījuši Radiohead.
# "2 + 2 = 5" — 3:19
# "Sit down. Stand up" — 4:19
# "Sail to the Moon" — 4:18
# "Backdrifts" — 5:22
# "Go to Sleep" — 3:21
# "Where I End and You Begin" — 4:29
# "We suck Young Blood" — 4:56
# "The Gloaming" — 3:32
# "There There" — 5:23
# "I Will" — 1:59
# "A Punchup at a Wedding" — 4:57
# "Myxomatosis" — 3:52
# "Scatterbrain" — 3:21
# "A Wolf at the Door" — 3:23
Diciāns

**Diciāns** (bieži saukts vienkārši par **ciānu**), arī **cianogēns**, (CN)2 - bezkrāsaina indīga gāze ar asu, rūgtajām mandelēm līdzīgu smaržu. Diciāns sastāv tikai no oglekļa un slāpekļa. Ūdenī šķīst ierobežoti; labāk šķīst spirtā, ēterī, etiķskābē. Diciāns deg ar ārkārtīgi karstu, violetu liesmu, kam ir sarkana apmale.

## Vēsture
Pirmo reizi ieguvis Gē-Lisaks, termiski sadalot dzīvsudraba cianīdu:
:Hg(CN)2 → (CN)2 + Hg

Ir dati, ka diciānu pirmais ieguvis Karls Šēle 1782. gadā, pētot ciānūdeņradi.

## Atrašanās dabā
Tā ka diciāns veidojas slāpekli saturošu organisku vielu pirolīzes procesā, tas nelielos daudzumos atrodams koksa gāzē un domnas gāzē. Spektroskopiski konstatēts komētu sastāvā, kā arī Titāna atmosfērā.

## Iegūšana
Visvienkāršāk diciānu ir iegūt pēc Gē-Lisaka metodes, sadalot dzīvsudraba cianīdu.

Iegūst arī, katalītiski oksidējot zilskābi, nokaitēta koksa reakcijā ar slāpekli, kā arī dehidratējot skābeņskābes diamīdu jeb oksamīdu (CONH2)2 vai amonija oksalātu:
:H2NC(O)C(O)NH2 → NC−CN + 2 H2O
:(COONH4)2 → NC−CN +4H2O

Ūdeni amonija oksalātam var atņemt ar fosfora pentoksīdu un šī reakcija pierāda diciāna uzbūvi, kur abi oglekļa atomi ir saistīti savā starpā. Tādējādi diciānu var uzskatīt par skābeņskābes dinitrilu. Ar skābēm diciānu var pārvērst atpakaļ par skābeņskābi.

Diciāns var tikt iegūts, reaģējot kālija cianīda un vara sulfāta šķīdumiem:
:2CuSO4 + 4KCN → Cu2(CN)2 + (CN)2 + 2K2SO4

Diciāns veidojas, iedarbojoties ar elektrisko izlādi uz slāpekļa un acetilēna maisījumu.

## Ķīmiskās īpašības
Diciāns pieder pie tā saucamajiem pseidohalogēniem. Līdzīgi hloram, tas reaģē ar sārmu ūdens šķīdumiem, veidojot sārmu metāla cianīdu un cianātu (hlors dod hlorīdu un hipohlorītu):
:(CN)2 + 2KOH → KCN + KCNO + H2O

Ilgstoši karsējot 400&nbsp;°C temperatūrā, diciāns pārvēršas par brūnu amorfu polimēru - **paraciānu** (CN)x, kur *х* = 2000-3000. Pie 800&nbsp;°C paraciāns pilnībā depolimerizējas.

Diciāns viegli šķīst ūdenī, taču pamazām reaģē ar to un no šķīduma izkrīt brūnas pārslas, ko dēvē par azulmskābi, turklāt šķīdumā veidojas amonija cianīds, karbonāts un hidrogēnoksalāts, kā arī urīnviela.

Diciāns var savienoties ar vienu vai divām sērūdeņraža molekulām, veidojot dzeltenu flaveānūdeņradi vai sarkanu kristālisku rubeānūdeņradi:
: NC−CN + H2S → H2NSC−CN 
: NC−CN + 2H2S → H2NSC−CSNH2

Reaģējot ar spirtiem un sālsskābi, veido iminoesterus.

## Izmantošana
Pielieto organiskajā sintēzē un kā stabilizatoru nitrocelulozes ražošanā.

## Literatūra
П. Каррер. Курс органической химии. Ленинград: Государственное научно-техническое издательство химической литературы, 1960. 

## Atsauces un piezīmes
Nu-Mixx Klazzics 1

**Nu-Mixx Klazzics 1** ir repera 2Pac albums. To izdeva . Izdevējs ir Koch Records un tas ir otrais Tupaka Šakura koncerta albums. 

## Dziesmu saraksts
# "2 of Amerikaz Most Wanted"
# "How Do You Want It"
# "Hail Mary"
# "Life Goes On"
# "All Eyez On Me"
# "Heartz Of Men"
# "Toss It Up"
# "Hit 'Em Up"
# "Never Had A Friend Like Me"
# "Ambitionz Az A Ridah"
Nikolajs Berzarins

**Nikolajs Berzarins** (;  — ) bija Sarkanās armijas virsnieks, Padomju Savienības Varonis. Pirmais Berlīnes pilsētas un garnizona komandants pēc Otrā pasaules kara.

## Biogrāfija

Dzimis Sanktpēterburgā Putilova rūpnīcas strādnieka Ernesta Bērzzariņa (*Erast Berzzarin*) ģimenē. Atsevišķi autori uzskata, ka viņš bijis latvietis, tomēr ir skaidri zināms, ka pats viņš sevi par latvieti nesauca. Viņam bija brālis un četras māsas. 1913. gadā iestājās vakara kursos Petrogradas sākumskolā, kur ieguva grāmatsējēja specialitāti. Agri zaudēja vecākus, tēvs nomira 1917., bet māte 1918. gadā.

1918. gada 14. oktobrī brīvprātīgi iestājās Sarkanajā armijā, piedalījās cīņās Ziemeļu frontē. 1921. gadā piedalījās Kronštates dumpja apspiešanā. 1922. gadā iestājās komjaunatnē. Jau kā ložmetēju komandas priekšnieka palīgs piedalījās zemnieku dumpju apspiešanā Amūras apriņķī 1924. gadā. 1926. gadā Maskavā pabeidza mācību kursus kājnieku virsniekiem ("Vistrel"). Tajā pašā gadā tika uzņemts komunistiskajā partijā.
1925. gadā pabeidza ložmetējnieku kursus un tajā pašā gadā apprecējās ar krājkases darbinieci Natāliju Prosiņuku. 1926. gadā viņiem piedzima meita Larisa, bet 1938. gadā Irina. 1927. gadā pabeidza komandējošā sastāva kursus Sibīrijas Kara apgabalā. 1927. gadā iecelts par komandieru skolas vienības komandieri Irkutskā. Aktīvi piedalījās cīņās pie Ķīnas robežas pret japāņiem. No 1933. līdz 1935. gadam štābista darbā Habarovskā, līdz 1937. gadam bija 26. strēlnieku divīzijas komandieris Tālajos austrumos. 1938. gadā tika iecelts par Galveno instruktoru Amūras grupas štābā.
Kaujās pie Hasana ezera 1938. gadā tika iecelts par 32. divīzijas komandieri, decembrī par 59.strēlnieku korpusa komandieri. 1940. gada 26. maijā paaugstināts par ģenerālmajoru. 1940. gada jūlijā kļuva par 1. Tālo austrumu armijas komandiera vietnieku.

Pēc Latvijas okupācijas ieradās Rīgā, kur komandēja 27. armiju. Piedalījās cīņās Latvijā pret uzbrūkošo Vācijas armiju 1941. gada jūnijā un jūlijā. Vēlāk komandēja 34. armiju. Neilgu laiku bija 61. armijas, 20. armijas komandiera vietnieks. Pēc tam 39. armijas komandieris. 1943. gada martā tika smagi ievainots pie Vjazmas. Līdz augustam atradās kara hospitālī.
No 1945. gada maija komandēja 5. triecienarmiju, kura piedalījās cīņās Rumānijā.

Berlīnes ieņemšanas operācijā Berzarina 5. triecienarmijai tika uzdots ieņemt un noturēt Berlīnes centrālo daļu, valdības ēkas. Par prasmīgo vadību vēl aprīlī saņem Padomju Savienības varoņa nosaukumu. 28. aprīlī Žukovs iecēla Berzarinu par Sarkanās armijas okupētās Berlīnes daļas un Sarkanās armijas Berlīnes garnizona komandantu. Galvenie viņa uzdevumi šajā amatā bija infrastruktūras atjaunošanas, apgāde un citi vitāli jautājumi, tomēr jau 16. jūnijā gāja bojā autokatastrofā. Apbedīts Maskavā.

## Piezīmes un atsauces

## Ārējās saites

* Nikolaja Berzarina biogrāfija 
* Berzarina biogrāfija (hrono.ru)
Deklinācija (valodniecība)

**Deklinācija** ( — ‘novirzīšanās, locīšana’) ir lietvārdu, vietniekvārdu, īpašības vārdu un skaitļa vārdu locījumu formu sistēma. Dažādās valodās deklinācijai var būt dažāda gramatiskā nozīme, kas ir atkarīgs no valodas morfoloģiskā tipa. Baltu valodās deklināciju sistēma ir attīstīta labi.

Latviešu valodā lietvārdu deklinācijas var tikt klasificētas pēc dažādiem principiem, tomēr mūsdienās populārākais ir dalījums pēc pašreizējām gramatiskajām kategorijām (pēc vienskaitļa nominatīva galotnes un dzimtes). Šādi tiek izdalīta  pirmā, otrā, trešā, ceturtā, piektā un sestā deklinācija. Pie nevienas no deklinācijām nepieder nelokāmie lietvārdi, atgriezeniskie lietvārdi un substantivējumi.

## Atsauces
Dundagas pilskalns

**Dundagas pilskalns** atrodas Talsu novadā, Dundagā. Pilskalns atrodas iepretim Dundagas viduslaiku pilij, Dzirnavezera pretējā krastā. Pilskalns ir iegarenas formas, izveidots zemesragā starp ezeru un gravu. Zemesrags no pārējā līdzenuma atdalīts ar valni un grāvi. Vaļņa augstums ap trijiem metriem, vienā malā samanāma uzejas vieta. Pilskalna plakuma izmēri 26 x 30 m. Uz ziemeļiem no pilskalna atrodas varbūtēja priekšpils vieta, kuru dabiski ierobežo neliela upītes ieleja. Arheologs Juris Urtāns norādījis, ka Dundagas pilskalnā nav veikti sistemātiski arheoloģiskie izrakumi un tā datējums un kultūrpiederība nav noteikta.

Dundaga bija kuršu ekspansijas galējā ziemeļu robeža, tāpēc par pilskalna iemītnieku etnisko piederību nevar izdarīt drošus secinājumus. Visticamāk, ka nocietinājumu pamatā apdzīvojuši kurši. Pilskalns atradās kuršu Vanemas zemē.

Pilskalnu pētījis un uzmērījis Ernests Brastiņš savas Latvijas pilskalnu pētīšanas ekspedīcijā 1922. gadā, norādot, ka pilskalns ir neliels, bet ar spēcīgu mītņu slāni. Arheoloģiskos izrakumus pilskalnā veicis Ēvalds Mugurēvičs 1980.—1981. gadā.

Pilskalns ir valsts nozīmes arheoloģijas piemineklis.
Attēls:Dundaga hillfort. Dundaga.jpg
Attēls:Dundagas pilskalns.jpg|alt=
Attēls:Dundagas pilskalns4.jpg|Pilskalna 3D modelis


## Atsauces

## Ārējās saites

* Latvijas pilskalni
Zelta griezums

[thumb|right|200px|Trīs savstarpēji perpendikulāri [ikosaedrs|ikosaedrā ievilkti "zelta taisnstūri"]]

**Zelta griezums** (pazīstams arī ar nosaukumiem **zelta šķēlums** un **dievišķā proporcija**) ir matemātiska konstante, kas vienāda ar
: \frac{1+\sqrt{5}}{2} = 1{,}6180339887\dots. 
Visbiežāk zelta griezums ir sastopams ģeometrijā — tas parādās gan plaknes figūrās, piemēram, pentagrammā un logaritmiskajā spirālē, gan telpiskās figūrās, piemēram, dodekaedrā un ikosaedrā — taču tas sastopams arī algebrā, piemēram, saistībā ar Fibonači skaitļiem. Zelta griezums ir sastopams ne tikai matemātikā, bet arī mākslā, dabā un arhitektūrā.

## Definīcija un aprēķināšana

thumb|right|200px|Nogriežņu garumu ''a'' un ''b'' attiecība ir vienāda ar zelta griezumu, ja (''a''&nbsp;+&nbsp;''b'')&nbsp;/&nbsp;''a''&nbsp;=&nbsp;''a''&nbsp;/&nbsp;''b''

Saka, ka nogrieznis ir sadalīts daļās, kuru garumu *a* un *b* (*a* > *b*) attiecība ir vienāda ar zelta griezumu, ja visa nogriežņa garuma *a* + *b* attiecība pret garākā nogriežņa garumu *a* ir vienāda ar garākā nogriežņa garuma *a* attiecību pret īsākā nogriežņa garumu *b* jeb
: \frac{a+b}{a} = \frac{a}{b}. 

Matemātikā zelta griezumu pieņemts apzīmēt ar Grieķu burtu fī (*φ*). Lai atrastu zelta griezuma vērtību, apzīmē *φ* =*a* / *b* un pārraksta augstāk esošo vienādojumu šādi:
: 1 + \frac{1}{\varphi} = \varphi. 
Lai šo vienādojumu atrisinātu, abas puses pareizinot ar *φ* un iegūst kvadrātvienādojumu
: \varphi + 1 = \varphi^2  &nbsp;&nbsp;&nbsp; jeb &nbsp;&nbsp;&nbsp;  \varphi^2 - \varphi - 1 = 0. 
Šī vienādojuma vienīgais pozitīvais atrisinājums ir vienāds ar zelta griezumu:
: \varphi = \frac{1+\sqrt{5}}{2} = 1{,}6180339887\dots. 

## Īpašības

Skaitlis *φ* ir algebrisks (tas ir sakne polinomam ar veseliem koeficientiem) un iracionāls (to nevar uzrakstīt formā *p* / *q*, kur *p* un *q* ir veseli skaitļi).

## Skatīt arī

* Fibonači skaitļi
* Sakrālā ģeometrija

## Atsauces

## Ārējās saites
* http://sakralageometrija.lv/zelta_griezums.html Sakrālā ģeometrija - Dievišķā proporcija
Surguta

**Surguta** (, ) ir pilsēta Krievijas Federācijas Hantu-mansu autonomajā apvidū Sibīrijas rietumos. Federācijas subjekta lielākā pilsēta, kā arī galvenais saimnieciskais centrs. Dzelzceļa līnijas Tjumeņa-Surguta-Urengoja stacija. Iedzīvotāju skaits 2015. gadā bija 340,8 tūkstoši (2010. gadā — 306,7 tūkst., 1989. gadā — 247,8 tūkst.).

## Klimats
Surgutas klimats ir kontinentāls. Ziema auksta un ilga – no oktobra otrās puses līdz aprīļa vidum. Janvāra vidējā temperatūra -20,9&nbsp;°C. Noturīga sniega sega turas no oktobra beigām līdz maija sākumam. Pavasaris vēsāks par rudeni, salnas iespējamas arī jūnija pirmajā nedēļā. Vasara mēreni silta, jūlija vidējā temperatūra +17,4&nbsp;°C. Rudens ilgst no septembra sākuma līdz oktobra vidum. Gada vidējā gaisa temperatūra ir -2,1&nbsp;°C, vidējais vēja ātrums 4,1 m/s, gaisa mitrums 75%.

## Atsauces

## Ārējās saites
Jānis Judiņš

**Jānis Judiņš** ( — ) bija padomju militārais darbinieks. Pirmā pasaules kara un Krievijas pilsoņu kara dalībnieks.

## Biogrāfija
Dzimis Liezēres pagastā bezzemnieku ģimenē. 1904. gadā pabeidza Valkas skolotāju semināru. Piedalījās 1905. gada revolūcijā. Strādāja par skolotāju.

Sākoties Pirmajam pasaules karam, 1914. gadā, tika iesaukts Krievijas Impērijas armijā, kur sākotnēji dienēja vienā no Sibīrijas strēlnieku pulkiem. Par kaujās parādīto varonību apbalvots ar Jura krustu. Tika nosūtīts uz Viļņas karaskolu, kuru pabeidza 1916. gadā kā praporščiks. Pēc tam dienēja 4. latviešu strēlnieku pulkā. Paaugstināts par podporučiku. 1917. gada maijā iestājās Krievijas komunistiskajā (boļševiku) partijā. Tika ievēlēts Iskolastrelā, kur kļuva par juridiskās nodaļas vadītāju.

1918. gada aprīlī tika iecelts par latviešu strēlnieku padomju divīzijas 3. brigādes komandieri. Jūnijā bija viens no komandieriem, kas līdzdarbojās eseru dumpja likvidēšanā Maskavā, kā arī piedalījās cīņās par Jaroslavļu un Kazaņu. Kopā ar 4. pulku pārcelts uz čehoslovāku fronti, kur Judiņu iecēla par Volgas kreisā krasta padomju karaspēka un 3. latviešu strēlnieku brigādes komandieri. 8. augustā netālu no Kazaņas pie Krasnaja Gorkas dzelzceļa stacijas viņu ķēra lielgabala šāviņš, kas bija par iemeslu viņa nāvei. Zemes klēpī viņš tika guldīts netālajā Svijažskā.

## Piemiņa
KPFSR Tautas Komisāru Padome pēc Ļeņina iniciatīvas 1918. gada 14. augustā nolēma pārsaukt dzelzceļa staciju, pie kuras krita Jānis Judiņš, par "Judino" (), lai godinātu viņa piemiņu. Tas bija pirmais gadījums, kad tika iemūžināts kāda Krievijas pilsoņu kara cīnītāja vārds. Viņa vārdā nosaukts arī mikrorajons un iela Kazaņā un Naberežnije Čelnos.

## Atsauces
Taganroga

**Taganroga** () ir pilsēta Krievijas Federācijas Rostovas apgabalā. Tā atrodas Azovas jūras Taganrogas līča krastā, 70 km no Rostovas pie Donas. Pilsētā dzīvo 250 tūkstoši iedzīvotāju, bet aglomerācijā — ap 300 tūkstoši.

Pilsētā bija vairāki mašīnbūves uzņēmumi: Taganrogas kombainu rūpnīca, Taganrogas automobiļu rūpnīca.

## Klimats
Taganrogas klimats ir sauss, mēreni kontinentāls, silts. Gada vidējā temperatūra +9&nbsp;°C. Jūlija maksimālās temperatūras ir ap 35-40&nbsp;°C, janvāra minimālās temperatūras ap -30&nbsp;°C. Bieži ir stipri vēji, kuru dēļ jūrā uz neilgu laiku ceļas ūdens līmenis. Gaisa temperatūra janvārī dienā ir ap 0, -1&nbsp;°C, naktī -6, -7&nbsp;°C, bet jūlijā naktī ap 16-18&nbsp;°C, bet dienā ir vidēji 26-28&nbsp;°C silts. Nokrišņu daudzums vislielākais ir vasarā - ap 60 mm mēnesī. Vismazāk nokrišņu ir martā un oktobrī - ap 30 mm.

## Iedzīvotāji
### Ievērojamas personības

* Antons Čehovs (1860—1904) — krievu īso stāstu rakstnieks un dramaturgs, kā arī ārsts. Viņš tiek uzskatīts par vienu no labākajiem īso stāstu rakstniekiem pasaulē.

## Atsauces

## Ārējās saites
Naļčika

**Naļčika** (, , ) ir pilsēta Krievijā, Kabardā-Balkārijā, Kabardas-Balkārijas galvaspilsēta. Pilsēta atrodas Naļčikas upes krastos (Terekas baseins), skaistā apvidū Kaukāza kalnu pakājē 390—600 m augstumā virs jūras līmeņa. Naļčikā dzīvo 269,6 tūkstoši iedzīvotāju.

## Atsauces

## Ārējās saites
Maikopa

**Maikopa** (, ) ir pilsēta Krievijā, Adigejas Republikas galvaspilsēta. Tajā dzīvo ap 139 tūkstošiem iedzīvotāju. No tiem 71,29 % ir krievi, 18,19 % adigi, 3,3 % armēņi un 1,88 % ukraiņi. Maikopa atrodas Kubaņas pietekas Belajas upes labajā krastā.

Pilsētas nosaukums tulkojumā no adigu valodas *Мыекъуапэ* nozīmē ‘ābeļu ieleja’.

Maikopā atrodas Adigejas Valsts universitāte.

## Atsauces

## Ārējās saites
Komsomoļska pie Amūras

**Komsomoļska pie Amūras** () ir pilsēta Habarovskas novadā, Krievijas Federācijas Tālajos Austrumos. Tā atrodas  uz ziemeļaustrumiem no Habarovskas. Pilsēta izstiepusies gar Amūras kreiso krastu apmēram  garumā. Tās "fasāde" vērsta uz Amūras upes pusi, kura pilsētas tuvumā ir ap  plata.

## Vēsture
Pēc Aigunas līguma noslēgšanas 1858. gadā Amūras kreisā krasta zemes nonāca Krievijas Impērijas pakļautībā. 1860. gadā pārceļotāji no Permas nodibināja Permskas (*Пермское*) ciemu.
Kad 1932. gadā Permskā sākās kuģubūvētavas celtniecība, topošajai pilsētai piešķīra Komsomoļskas nosaukumu.

## Klimats
Pilsētas klimats ir kontinentāls musonu klimats. Vasarā pārsvarā pūš mitrie musoni no austrumiem. Gada nokrišņu daudzums ir ap 570 mm. Sniegs veidojas oktobra beigās un izkūst aprīļa beigās. Gada vidējā gaisa temperatūra ir -0,7&nbsp;°C. Janvāra temperatūra ir -24,9&nbsp;°C, bet jūlija +25,7&nbsp;°C. Februārī un martā bieži ir puteņi.

## Atsauces

## Ārējās saites
2000. gada NHL drafts

**2000. gada NHL drafts** bija jau 38. NHL drafts, kurš notika 2000. gada 24. un 25. jūnijā Kalgari. Kopā tika draftēti 293 spēlētāji deviņās kārtās.

## 1. kārta

## 2. kārta

## 3. kārta

## 4. kārta

## 5. kārta

## 6. kārta

## 7. kārta

## 8. kārta
Project Gotham Racing (datorspēļu sērija)

***Project Gotham Racing*** ir *[[Bizarre Creations]]* izstrādātu un *[[Microsoft]]* izdotu autosacīkšu videospēļu sērija.
Šīs sērijas spēles pieejamas tikai *[[Xbox]]* un *[[Xbox 360]]* konsolēm. 

## Sērijas spēļu saraksts

## Spēlēšana

Spēlētāja uzdevums ir piedalīties dažāda veida sacīkstēs (maksimālā ātruma sasniegšana, braukšana uz laiku, ielas sacīkstes, konusu sacīkstes, drifts, pretinieku apsteigšana u.c.). Par 1., 2., un 3. vietu iegūšanu spēlētājs saņem naudu, par ko var iegādāties automašīnas.

## Kudos sistēma

PGR sērijā ir punktu sistēma, kuru sauc par *Kudos*. Šos punktus dod par noteiktiem izpildītiem manevriem un trikiem, ko spēlētājs veic ar automašīnu uz trases, piemēram, braukšana uz diviem riteņiem, pretinieka apdzīšana, ieslīdēšana pagriezienā ar rokas bremzi, 360 grādu apgrieziena veikšana, planēšana virs ceļa, posma nobraukšana bez sadursmēm, braukšanas līnijas ievērošana, maksimālā ātruma sasniegšana u.c. Manevra izpildes laikā saduroties ar apmalēm, šķēršļiem, citiem braucējiem, *Kudos* tiek anulēti. Par pēctecīgu manevru izpildi tiek piešķirti papildu punkti.

## Spēlēšana daudzspēlētāju režīmā

PGR2, PGR3 and PGR4 atbalsta spēlēšanu tīklā ar *[[Xbox Live]]* servisa atbalstu.

## Ārējās saites
* ''Bizarre Creations'' tīmekļa vietne 
* ''Project Gotham Racing'' tīmekļa vietne 
* ''Project Gotham Racing 2'' tīmekļa vietne 
* ''Project Gotham Racing 3'' tīmekļa vietne 
* ''Project Gotham Racing 4'' tīmekļa vietne
Džons Tavaress

**Džons Tavaress** (; dzimis  Misisogā, Kanādā) ir profesionāls kanādiešu hokejists, spēlē centra uzbrucēja pozīcijā. Pašlaik (2024) pārstāv Nacionālās hokeja līgas klubu Toronto "Maple Leafs".

## Spēlētāja karjera
No 2005.-06. līdz 2008.-09. gada sezonai Tavaress spēlēja Ontārio hokeja līgas klubā Ošavas "Generals", bet 2008.-09. gada sezonas otro pusi aizvadīja Londonas "Knights" rindās. 2009.-10. gada sezonā pievienojās NHL klubam Ņujorkas "Islanders", jau savu debijas sezonu komandā noslēdzot kā tā rezultatīvākais spēlētājs. Sākot ar 2011.-12. gada sezonu Tavaress pildīja arī komandas kapteiņa palīga funkcijas. 2012.-13. gada NHL sezonas lokauta laikā spēlēja Šveices hokeja līgas kluba HK Berne rindās, kopā ar to izcīnot arī Špenglera kausu. No 2013. līdz 2018. gadam Tavares pildīja "Islanders" kapteiņa funkcijas.

2018. gada vasarā Tavaress kļuva par visplašāk apspriesto neierobežoti brīvo aģentu. Jūlija sākumā Tavaress noslēdza septiņu gadu līgumu ar Toronto "Maple Leafs", līguma vērtībai sasniedzot 77 miljonus ASV dolāru. Īsi pirms 2019.—20. gada sezonas sākuma Tavaress kļuva par "Maple Leafs" kapteini.

Kanādas izlases rindās kļuvis par 2014. gada Olimpisko čempionu, spēlējis 2010., 2011. un 2012. gada, 2024. gada Pasaules čempionātos, kā arī kļuvis par divkārtējo Pasaules junioru čempionu, spēlējot 2008. un 2009. gada turnīros. 2009. gadā viņš tika atzīts par turnīra vērtīgāko spēlētāju.

## Ārējās saites
The Velvet Underground (albums)

***The Velvet Underground*** ir trešais amerikāņu rokgrupas The Velvet Underground studijas albums.

## Dziesmu saraksts

Visas dziesmas sarakstījis Lū Rīds.

;Pirmā puse
# "Candy Says"&nbsp;— 4:04
# "What Goes On"&nbsp;— 4:55
# "Some Kinda Love"&nbsp;— 4:03
# "Pale Blue Eyes"&nbsp;— 5:41
# "Jesus"&nbsp;— 3:24

;Otrā puse
# "Beginning to See the Light"&nbsp;— 4:41
# "I'm Set Free"&nbsp;— 4:08
# "That's the Story of My Life"&nbsp;— 1:59
# "The Murder Mystery"&nbsp;— 8:55
# "After Hours"&nbsp;— 2:07

## Ārējās saites

* Discogs.com informācija
Broken

***Broken*** ir *[[Nine Inch Nails]]* 1992. gadā izdots EP. Ierakstu producēja *Nine Inch Nails* līderis Trents Reznors un Flūds. Tas ir ievērojami smagāks un ietekmējas vairāk no industriālā metāla un trokšņu roka atšķirībā no *[[Pretty Hate Machine]]*, kas bija vairāk orientēts uz sintpopu.

## Skaņdarbu saraksts

* 98. un 99. dziesma nav minēta uz EP iepakojuma, tās ir attēlotas kā "7" un "8" mazākā tekstā zem autortiesību informācijas. 7.—97. skaņu celiņš ir aizpildīts ar vienu sekundi ilgu klusumu.

## Vietas topos

### Albums

### Singli

## Ārējās saites
* ''Broken'' papildinformācija 
* ''Broken'' versijas
Vasilijs Košečkins

**Vasilijs Košečkins** (; dzimis 1983. gada 27. martā Toljati) ir krievu hokejists, vārtsargs. Pašlaik (2018) Košečkins spēlē Kontinentālās hokeja līgas kluba Magņitogorskas "Metallurg" rindās.

## Spēlētāja karjera
Savu profesionālā spēlētāja karjeru 1998. gadā Košečkins uzsāka Toljati "Lada" rindās. Tiesa, pirmās sezonas viņš spēlēja kluba otrajā sastāvā, kurš spēlēja Krievijas Pirmajā līgā. 2002. gada NHL draftā viņu ar kopējo 223. numuru izvēlējās Tampabejas "Lightning". 2002.—03. sezonā Košečkins spēlēja Krievijas Augstākās līgas klubu Almetjevskas "Ņeftjanik" un Kirovas "Olimpia" rindās, bet jau nākamajā sezonā Košečkins bija atpakaļ Toljati, aizvadot savas pirmās spēles Krievijas Superlīgā.

2007.—08. sezonā Košečkins spēlēja Kazaņas "Ak Bars" rindās, bet 2008.—09. sezonā atgriezās Toljati. 2009.—10. sezonas gaitā Vasilijs tika aizmainīts uz Magņitogorskas "Metallurg" vienību, bet 2010. gada vasarā Košečkins pievienojās Čerepovecas klubam. 2013.—14. gada sezonā kopā ar Magņitogorskas "Metallurg" izcīnīja Gagarina kausu, finālsērijā ar 4—3 pārspējot Prāgas "Lev".

Krievijas izlases rindās piedalījies 2007., 2009. un 2010. gada Pasaules čempionātos, trijos turnīros izcīnot pilnu Pasaules čempionātu medaļu komplektu. Par čempionu Košečkins kļuva 2009. gadā, kad uz laukuma turnīra gaitā tā arī neizgāja.

## Ārējās saites
With Teeth

***With Teeth*** ir amerikāņu industriālā roka projekta Nine Inch Nails piektais studijas albums, izdots . Albumu producēja Trents Reznors un ilglaicīgais sadarbības partneris Elans Maulders. Reznors aprakstīja albumu ar vārdiem "*13 dziesmas, kas ir draudzenes viena otrai*". Reznors ir atklājis, ka albuma tapšanā viņš ir ļoti iespaidojies no savas ilgās cīņas un atlabšanas no alkoholisma un citu apreibinošo vielu lietošanas. No albuma tika izlaisti trīs singli: "The Hand That Feeds", "Only" un "Every Day Is Exactly the Same".

## Dziesmu saraksts
Visas dziesmas sarakstījis, komponējis un izpildījis Trents Reznors.

## Pozīcijas topos

### Albums

### Singli

## Piezīmes un atsauces

## Ārējās saites
* ''With Teeth'' papildinformācija 
* ''With Teeth'' versijas
Sid Meier's Alpha Centauri

***Sid Meier's Alpha Centauri*** (**SMAC**) ir Braiena Renoldsa un Sida Maijera vadībā tapusi gājienu stratēģijas datorpēle, kura netieši turpina pirmo divu *[[Civilization]]* sērijas spēļu līniju. *Alpha Centauri* izstrādājusi *[[Firaxis Games]]* kompānija. Spēles koncepcijas pamatā ir cilvēces nokļūšana kosmosā un jaunas planētas kolonizēšanu Centaura Alfas zvaigžņu sistēmā.

*Sid Meier's Alpha Centauri* neieguva tādu popularitāti spēlētāju vidū kā *Civilization* sērijas spēles. Līdz 1999. gada jūlija beigām tika pārdoti 168 769 eksemplāri. Tai ir iznācis papildinājums *[[Sid Meier's Alien Crossfire]]*.

## Stāsts
Rit 22. gadsimts. Saskaņā ar spēles pamatstāstu, uz Zemes dzīves apstākļi kļūst neciešami. Karu, sērgu un piesārņojuma rezultātā cilvēce pamazām iet bojā. Apvienoto Nāciju Organizācija, lai glābtu humonoīdus no pilnīgas iznīcības, kosmosā palaiž kosmisko kuģi *Unity* ar kolonistiem, kura mērķis nogādāt cilvēkus dzīvošanai uz citām planētām. *Unity* ieplānotais galapunkts ir Centauras Alfa zvaigžņu sistēma. Kosmiskā ceļojuma laikā sākas jaunas ķibeles. Kuģa tehniskās kļūmes dēļ un ārkārtas apstākļu spiediena rezultātā kolonisti sadalās septiņās frakcijās, kuras vada līderi. Šie līderi nolemj nekavējoties, pirms kosmiskais kuģis iet bojā, ar kolonizēšanas kapsulām doties uz nezināmo planētu. Septiņas frakcijas ierodas uz planētas virsmas un sākas jauns posms pirmās cilvēces kolonizētās planētas vēsturē.

## Spēlēšana
*SMAC* spēlēšana ir līdzīgs *Civilization* spēlēm. Spēlētājam sākumā jāizvēlas frakcija. Frakcija šajā gadījumā ir analoģisks veidojums tautai *Civilization* datorspēlē. Katrai frakcijai ir savas priekšrocības un trūkumi. Spēle notiek gājienu režīmā. Spēlētājam galvenais mērķis ir uzvarēt citas frakcijas. To pamatā veic iekarojumu ceļā un ar diplomātijas palīdzību. Uzvaras sasniegšanai ir jāattīsta pilsētu tīkls, jāveic zinātniskie pētījumi, jāuzlabo apkārtējā vide, jāslēdz diplomātiskās vienošanās u.c. Atšķirībā no *Civilization* spēlēm, Centaurā Alfa katru vienību, piemēram, kājniekus, tankus, lidmašīnas var konstruēt no dažādām daļām. Tās kļūst pieejamas pateicoties zinātniskiem atklājumiem. Ar laiku tehnikai parādās labāks bruņojums vai ieroči. Spēlētājam, būvējot lidmašīnu vai tanku, vienkārši jāsavieno šīs daļas.

## Frakcijas
Spēlē izvēlei pieejamas septiņas frakcijas. Diplomātiskajos sakaros ļoti svarīga katras frakcijas ideoloģiskā bāze, uz kuras pamata tiek realizēta spēles politika. Tādēļ ne visas frakcijas spēj sadarboties un draudzēties savā starpā.

## Atsauces

## Ārējās saites
* Mājas lapa 
* Forums veltīts ''Sid Meier's Alpha Centauri''
Peters

**Peters** ir personvārds, tas var būt latviešu uzvārds (siev. dz. **Petere**) vai vīriešu priekšvārds.

**Cilvēki ar šādu uzvārdu:**
* Jānis Peters (1939—2025), dzejnieks, sabiedriskais darbinieks un diplomāts;
* Krišjānis Peters (1975—2014), politiķis.
**
Cilvēki ar šādu vārdu:**
* Peters Grīnbergs (1939), vācu fiziķis;
* Peters Sūlbergs (1974), norvēģu autosportists.

## Skatīt arī
* Peterss
* Pēteris
* Pētersons
* Pīterss

## Ārējās saites
* vardadienas.lv
Magasa

**Magasa** (krievu un ) ir pilsēta Krievijā, Ingušijas galvaspilsēta. Izvietojusies Sunžas upes krastā. Pilsēta dibināta 1994. gadā pēc Ingušijas pirmā prezidenta Ruslana Auševa iniciatīvas un šobrīd tā ir jaunākais un pēc iedzīvotāju skaita mazākais Krievijas federācijas subjekta administratīvais centrs. Par pilsētas nosaukumu izvēlēts leģendārās alanu galvaspilsētas nosaukums, kas nozīmē ‘Saules zeme’. 2000. gada decembrī Magasa kļuva par Ingušijas galvaspilsētu agrākās Nazraņas vietā.

Magasa atrodas  no Nazraņas,  virs jūras līmeņa.  attālumā no pilsētas atrodas Nazraņas dzelzceļa stacija,  attālumā ir lidosta "Magasa".

## Atsauces

## Ārējās saites
Siktivkara

**Siktivkara** (krievu un ) ir Komi Republikas galvaspilsēta pie Sisoļas upes ietekas Vičegdā Krievijas Federācijā. Siktivkara atrodas pie federālā autoceļa R176  uz ziemeļaustrumiem no Maskavas.

## Atsauces

## Ārējās saites
Joškarola

**Joškarola** (; krievu un ) ir Marijelas galvaspilsēta Krievijas Federācijā. Tajā dzīvo aptuveni 275 000 iedzīvotāju (2020). Pilsēta atrodas Volgas kreisā pietekas Malajas Kokšagas krastā. 

Joškarolas nosaukums mariešu valodā nozīmē "Sarkanā pilsēta". Pirms 1919. gada pilsētas nosaukums bija Carevokokšaiska, bet no 1919. līdz 1927. gadam — Krasnokokšajska.

Joškarolas klimats ir mēreni kontinentāls ar ilgu un aukstu ziemu un siltu vasaru. Vasaras vidējā temperatūra +18-20 °C. Viskarstākais laiks ir jūlija vidū, kad gaiss dienas laikā var sasilt līdz 34-38 °C. Rudenī laiks ir mitrs un ir daudz stipru vēju un nokrišņu. Iespējamas agras salnas un sniegs. Novembris ir visvējainākais mēnesis. Ziema sākas novembrī. Vidējā temperatūra -18 līdz -19 °C. Visaukstākais mēnesis ir janvāris. Pavasaris ir vēss, bet sauss.

## Atsauces

## Ārējās saites
Krievija (nozīmju atdalīšana)

**Krievija** var būt:

* Krievijas Federācija;
* Krievijas Padomju Federatīvā Sociālistiskā Republika (pastāvēja no 1917. līdz 1991. gadam);
* Krievijas Republika (pastāvēja 1917. gadā); 
* Krievijas impērija (pastāvēja no 1721. līdz 1917. gadam);
* Krievijas cariste (pastāvēja no 1547. līdz 1721. gadam);
* Maskavija (pastāvēja no 14. gadsimta līdz 1547. gadam).
  
## Attiecināts nosaukums
* Padomju Savienības neformāls nosaukums;
* Senā Krievzeme tagadējās Baltkrievijas, Krievijas un Ukrainas teritorijā;
* Gardarīke, varjagu pārvaldīta teritorija Austrumeiropā (pastāvēja līdz 9. gadsimtam).

## Skatīt arī
* Krievijas vēsture
Milēta

**Milēta** ( (*Milētos*)) bija grieķu pilsētvalsts Jonijā (Mazāzijas rietumu piekrastē). Pirmā grieķu parādīšanās šajā teritorijā tiek datēta ar 16. gadsimtu pr. Kr. 2. un 1. gadu tūkstoša pr. Kr. mijā uz Milētu pārcēlās jauns grieķu-joniešu kolonistu vilnis. Tie bija Atikas iedzīvotāji valdnieka Kodra dēla Nēleja vadībā (pēc citas versijas, pilsētā apmetās izceļotāji no Pilas (*Πύλος*) pēc doriešu iebrukuma Peloponēsas pussalā).

Milētai bija nozīmīga loma grieķu kolonizēšanā 8.—6. gadsimtā pr. Kr. Tradīcijās pilsētai pieraksta aptuveni 80 koloniju nodibināšanu.

Milēta uzplauka tirāna Trasibūla (*Θρασύβουλος*) laikā (aptuveni 610.—600. g. pr. Kr.).

6. gadsimtā pr. Kr. Milēta nonāca persiešu varā, bet 500. gadā pr. Kr. kļuva par vadošo joniešu pilsētu sacelšanās rīkošanā pret persiešu jūgu. Pēc sacelšanās sakāves 494. gadā pr. Kr. persieši Milētu nopostīja, bet 479. gadā pr. Kr. pilsētu sāka atjaunot. Pilsēta tika uzcelta pēc Hipodama principa, kurš paredzēja četras galvenās ielas un trīs šķērsielas. 334. gadā pr. Kr. Milēta tika iekļauta Aleksandra Lielā valsts sastāvā, bet 129. gadā pr. Kr. to iekaroja Roma.

Milēta — filozofu Talesa, Anaksimandra un Anaksimena un vēsturnieka Hekateja dzimtene.

Izrakumi Milētā tiek veikti kopš 20. gadsimta sākuma.

## Milētas kolonijas
Savā "Dabas vēsture" Plīnijs Vecākais apgalvo, ka Milēta dibinājusi 90 kolonijas. Pazīstamākās no tām:

* Apollonija;
* Odesa;
* Tomi;
* Istrija;
* Olbija;
* Pantikapeja;
* Feodosija;
* Trapezunda;
* Sinopa.

## Atsauces

## Ārējās saites
21 (skaitlis)

**21** (**divdesmit viens**) ir kārtas skaitlis, kas atrodas starp 20 un 22.

* 21 - skandija atomnumurs
* 21 - pirmo sešu naturālo skaitļu summa (1+2+3+4+5+6=21)

**Pieraksts citās skaitīšanas sistēmās**
* Binārajā: 10101
* Oktālajā: 25
* Duodecimālajā: 19
* Heksadecimālajā: 15
* Pieraksts ar Romiešu cipariem: **XXI**
22 (skaitlis)

**22** (**divdesmit divi**) ir kārtas skaitlis, kurš atrodas starp 21 un 23.

* 22 - titāna atomnumurs
* 22 - burtu skaits ivrita alfabētā

**Pieraksts citās skaitīšanas sistēmās**
* Binārajā : 10110
* Oktālajā : 26
* Duodecimālajā : 1A
* Heksadecimālajā : 16
23 (skaitlis)

**23** (**Divdesmit trīs**) ir kārtas skaitlis, kurš atrodas starp 22 un 24.

* 23 - vanādija atomnumurs
* 23 - hromosomu skaits dzimumšūnās normālam cilvēkam

**Pieraksts citās skaitīšanas sistēmās**
* Binārajā : 10111
* Oktālajā : 27
* Duodecimālajā : 1B
* Heksadecimālajā : 17
Kizila

**Kizila** (,  — ‘Sarkanā’) ir Tivas Republikas galvaspilsēta Krievijas Federācijā. Bijusī Tannu Tuvas, vēlāk Tivas Tautas republikas galvaspilsēta.

Kizilas teritorijā Lielā Jeņiseja satek ar Mazo Jeņiseju un veido Jeņisejas upi. Kizilā atrodas Āzijas ģeogrāfiskais centrs. 

## Atsauces

## Ārējās saites
Gornoaltajska

**Gornoaltajska** () vai **Ulalu** () ir pilsēta Krievijā, Altaja Republikas galvaspilsēta un vienīgā pilsēta. Tajā dzīvo 55 200 iedzīvotāji. Pilsēta atrodas Katuņas krastā Altaja Republikas ziemeļrietumu daļā 3641 km uz austrumiem no Maskavas.

## Vēsture
Dibināta 19. gadsimta sākumā Ululas upītes krastos neliela teleutu ciema vietā, uz kurieni pārcēlās krievu ieceļotāji. Ciema attīstība lielā mērā saistīta ar Altaja garīgās misijas darbību. 20. gadsimta sākumā izaudzis par ievērojamu reģiona tirdzniecības centru. 1922. gadā tika nodibināts Oirotu autonomais apgabals un par tā centru izvēlējās **Ulalas** ciemu. 1928. gadā Ulalai piešķirts pilsētas statuss. 1932. gadā pārdēvēta par **Oiroturu** (*Ойрот-Тура* — ‘Oirotu pilsēta’), bet 1948. gadā — tagadējā vārdā.

## Atsauces

## Ārējās saites
24 (skaitlis)

**24** (**divdesmit četri**) ir kārtas skaitlis, kurš atrodas starp 23 un 25.

* 24 - hroma atomnumurs
* 24 - stundu skaits vienā diennaktī

**Pieraksts citās skaitīšanas sistēmās**
* Binārajā : 11000
* Oktālajā : 30
* Duodecimālajā : 20
* Heksadecimālajā : 18
25 (skaitlis)

**25** (**divdesmit pieci**) ir kārtas skaitlis, kurš atrodas starp 24 un 26.

* 25 - mangāna atomnumurs
* 25 - pilna sastāva spēlētāju skaits Augstākās Beisbola līgas komandai

**Pieraksts citās skaitīšanas sistēmās**
* Binārajā : 11001
* Oktālajā : 31
* Duodecimālajā : 21
* Heksadecimālajā : 19
1921. gads Latvijā

thumb|315px|Latvijas pašvaldību karte (1924—1945)
Šajā lapā ir apkopoti **[[1921. gads|1921. gada]] notikumi [[Latvija|Latvijā]]**.

## Valdības
* Ulmaņa 1. Ministru kabinets
* Meierovica 1. Ministru kabinets no 19. jūnija

## Notikumi
* Nodibināja *"Latvijas Vieglatlētikas savienību"* un *"Latvijas ziemas sportu savienību"*.
* Izveidoja Slīteres rezervātu.

### Janvāris
* 1.—23. janvāris — Latvijas ārlietu ministrs Zigfrīds Anna Meierovics uzturējās Londonā, lai saņemtu atbalstu Latvijas *[[de iure]]* atzīšanai.
* 26. janvāris — Sabiedroto Augstākā padome vienbalsīgi atzīst Latviju un Igauniju *de iure*.

### Marts
* 18. marts — Rīgā noslēgts miera līgums starp Poliju un Padomju Krieviju.

### Aprīlis
* 27. aprīlis — notika neveiksmīgs atentāta mēģinājums pret Kārli Ulmani.

### Jūnijs
* 17. jūnijs — Satversmes sapulce apstiprina Zigfrīda Annas Meierovica sastādīto Ministru kabinetu.

### Jūlijs
* 16. jūlijs — Satversmes sapulce apstiprina Latvijas ģerboni.

### Septembris
* 22. septembris — Tautu savienības pilnsapulcē "par" balsojot 38 valstīm, "pret" nevienai, Latvija tika uzņemta Tautu savienībā.

### Novembris
* 6. novembris - Latvijas Universitātē notika pirmās latviešu studenšu korporācijas Daugaviete dibināšanas sapulce.

## Dzimuši
* 21. marts — Miervaldis Birze (īstā vārdā Miervaldis Bērziņš), ārsts un rakstnieks (miris 2000. gadā)
* 31. marts — Lea Davidova-Medene, tēlniece (mirusi 1986. gadā)
* 6. maijs — Oļģerts Altbergs, basketbolists, treneris (miris 1998. gadā)
* 9. augusts — Oļģerts Kroders, teātra režisors (miris 2012. gadā)
* 22. augusts — Antoņina Masiļūne, kulināre, pavārgrāmatu autore (mirusi 2019. gadā)
* 27. augusts — Ella Muižarāja, botāniķe (mirusi 2020. gadā)
* 18. novembris — Visvaldis Georgs Nagobads (*Visvaldis George Nagobads*), latviešu izcelsmes ASV sporta ārsts (miris 2023. gadā)
* 19. novembris — Jurijs Abizovs (*Юрий Иванович Абызов*), Latvijas krievu rakstnieks (miris 2006. gadā)
* 24. decembris — Samuils Zivs, ebreju izcelsmes padomju tiesībzinātnieks un orientālists (miris 1999. gadā)

## Miruši
* 25. decembris — Pīrss Bols (*Piers Bohl*), Latvijas matemātiķis (dzimis 1865. gadā)

## Skatīt arī
* Latvija
* Latvijas vēsture
* Latvijas klimats

## Atsauces
Hantimansijska

**Hantimansijska** (, , ) ir Sibīrijas pilsēta Krievijas Federācijā, Hantu-mansu autonomā apvidus — Jugras administratīvais centrs. Pēc iedzīvotāju skaita (71 800) tā ir ceturtā lielākā pilsēta visā apvidū pēc Surgutas, Ņižņevartovskas un Ņeftejuganskas. Pilsēta atrodas Rietumsibīrijas centrālajā daļā Irtišas krastā 475 km uz ziemeļiem no Tjumeņas (pa autoceļu 680 km) un 1900 km uz austrumiem no Maskavas.

## Sports
Pilsētā bāzēts Kontinentālās hokeja līgas klubs Hantimansijskas "Jugra". Klubs dibināts vien 2006. gadā, kopš 2008. gada tas spēlē *[[Arena Ugra]]* hallē. Sākot ar 2011.—2012. gada sezonu komanda no Hantimansijskas spēlēs arī Krievijas Jaunatnes hokeja līgā. Pilsētā atrodas arī biatlona komplekss, kas regulāri uzņem Pasaules kausa posmus. 2003. un 2011. gadā pilsētā norisinājās Pasaules čempionāts biatlonā.

## Atsauces

## Ārējās saites

* Mājaslapa
Narjanmara

**Narjanmara** (,  — 'sarkanā pilsēta') ir pilsēta Krievijā, Ņencu autonomā apvidus administratīvais centrs. Tajā dzīvo 19,3 tūkstoši iedzīvotāju. Pilsēta atrodas Pečoras krastos, 110 km no Barenca jūras, aiz Ziemeļu polārā loka. Attālums līdz Maskavai ir 1500 km, bet līdz Arhangeļskai — 660 km.

Pilsētā dzīvo aptuveni 24 tūkst. iedzīvotāju, no tiem 78% ir krievi, 7% — komieši un 6% — ņenci.

Pilsēta atrodas nedaudz uz ziemeļiem no polārā loka, aptuveni tādos pašos platuma grādos kā Vorkuta, Verhojanska un Sredņekolimska. Polārā nakts ilgst no 14. līdz 29. decembrim.

Narjanmara atrodas Maskavas laika joslā. Piemērotā laika nobīde attiecībā pret UTC ir +3:00. Saskaņā ar piemēroto laiku un ģeogrāfisko garumu vidējais Saules pusdienlaiks Narjanmarā iestājas 11:28. Narjanmaras klimats ir subarktisks, ar garām ziemām un īsām, ne pārāk karstām vasarām. Vasarā dažkārt pilsētu sasniedz karstā gaisa masas no Kazahstānas stepēm, tad ēnā temperatūra var pārsniegt +30 °C.

## Atsauces

## Ārējās saites
Saleharda

**Saleharda** (;  - ‘zemesraga apmetne’), līdz 1933. gadam **Obdorska** (), ir pilsēta Krievijas Federācijā, Sibīrijā, Jamalas Ņencu autonomā apvidus administratīvais centrs. Pilsētā dzīvo 41,5 tūkstoši iedzīvotāju. 
Saleharda atrodas Polujas upes labajā krastā, netālu no tās ietekas Obas upē, 2436 km attālumā no Maskavas. Saleharda ir vienīgā pilsēta, caur kuras teritoriju iet Ziemeļu polārais loks.

Pilsēta atrodas subarktiskās un mērenās klimata joslas robežā. Summārā Saules radiācija šeit ir 74 kcal uz 1 cm2. Janvāra vidējā temperatūra ir -25&nbsp;°C, bet jūlija +15&nbsp;°C. Gada nokrišņu daudzums ir ap 450 - 500 mm. Sniega sega šeit turas līdz 200 dienām.

## Vēsture
Līdz 15. gadsimtam Obas lejtecē pāri Urāliem regulāri ieradās Novgorodas tirgotāji, kas uzpirka kažokādas un valzirgu ilkņus.

Sibīrijas hanistes iekarošanas laikā 1595. gadā kazaki nodibināja Obdoras jeb "Pieobas" cietoksni (*Обдорский острог*) Obas labajā krastā. Krievijas cari savam titulam pievienoja arī "Obdoras kņaza un visas Ziemeļu puses pavēlnieka" (*князь Обдорскiй и всея Сђверныя страны повелитель*) nosaukumu. Obdorijas ģerboni iekļāva Krievijas Impērijas ģerbonī.

Pēc vietējo iedzīvotāju uzbrukumu beigšanās 1807. gadā nojauca nocietinājumus un Obdorskas ciems bija Toboļskas guberņas Berjozovas apriņķa Obdorskas pagasta centrs. 19. gadsimtā Obdorskā hantu etnogrāfiskos pētījumus veica ungāru zinātnieki R. Antals (1845) un J. Papajs (1898-1899). Ilgu laiku šeit piespiedu nometinājumā dzīvoja krievu pareizticīgo sektas duhoboru (*духоборы*) līderis P. Verigins (1894-1902).  
Pēc PSRS izveidošanas 1923. gadā nodibināja Urālu apgabala Obdorskas rajonu. 1930. gadā Obdorska kļuva par Jamalas (ņencu) nacionālo apgabala centru un 1933. gadā tika pārdēvēta par Salehardu.

1938. gadā Salehardai piešķīra pilsētas tiesības. Pēc Otrā pasaules kara 1949. gadā Gulaga soda nometnēs ieslodzītie (arī karagūstekņi) sāka Transpolārā dzelzceļa celtniecību, kam Saleharda pāri Urālu kalniem bija jāsavieno ar Krievijas Eiropas daļu un pāri Rietumsibīrijas līdzenumam ar Jeņisejas ostu Igarku. Tūkstošiem ieslodzīto gāja bojā no slimībām un necilvēcīgajiem darba apstākļiem. Līdz Staļina nāvei 1953. gadā pabeidza posmu līdz Vorkutai un tālāk līdz Labitnangi ciemam Obas kreisajā krastā. Izbūvēto posmu Saleharda-Nadima pameta un vairs neturpināja, neuzbūvēja arī tiltu pāri Obai, tādēļ vēl arvien vasaras laikā darbojas prāmis, ziemas laikā preces pāri upei ved pa ledu, bet ledus iešanas laikā satiksme apstājas.

## Attēlu galerija

Attēls: Transpolar Railway between Salekhard and Nadym.jpg|1953. gadā pamestais Transpolārā dzelzceļa posms Seleharda-Nadima
Attēls: Memorial to builders of 501 Railroad (08).jpg|Piemineklis nepabeigtajam dzelzceļam
Attēls:Salekhard - Mammoth.JPG|Mamuta skulptūra
Attēls:Salekhard - Mammoth 2.JPG|Mamuta skulptūra


## Atsauces

## Ārējās saites
Anadira

**Anadira** (, ) ir Čukotkas autonomā apviduslielākā pilsēta un administratīvais centrs Beringa jūras krastā Krievijas Tālajos Austrumos. Pilsētā dzīvo aptuveni 16 tūkstoši iedzīvotāju.

## Klimats
Anadirā ir bargs jūras klimats, janvāra vidējā temperatūra ir -20 °C, bet jūlija 9—10 °C. Nokrišņu daudzums ir 500 mm gadā, galvenokārt vasarā. Pateicoties jūras tuvumam, ziemas Anadirā ir siltākas, bet vasaras vēsākas, nekā Čukotkas kontinentālajos rajonos. Gada vidējā gaisa temperatūra Anadirā ir -7,6 °C, vēja ātrums 6,4 m/s un gaisa mitrums ir 82%.

## Atsauces

## Ārējās saites
Tough Enough

**"Tough Enough"** ir igauņu grupas Vanilla Ninja otrais singls un pirmais singls no albuma *[[Traces of Sadness]]*. Singls tika izdots . Singls iekļuva 7 valstu topos, un visaugstāko pozīciju dziesma ieņēma Igaunijā (1. vieta).

## Dziesmu saraksts

# "Tough Enough" (*Radio Edit*) (3:24)
# "Tough Enough" (*Ambient Mix*) (3:24)
# "Tough Enough" (*Extended Version*) (5:25)
# "Tough Enough" (*Unplugged Version*) (3:24)
* **Bonuss**: "Tough Enough" (video) (3:24)

## Vieta topos

## Piezīmes un atsauces

## Ārējās saites
* Grupas oficiālā mājaslapa  /
* Dziesmas vārdi